Държавен вестник, бр. 39, 2007 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  39
3. В т. 5 след думата “Процедура” се добавя
“на измерване”.
4. Точка 5.1 се изменя така:
“5.1. Предварително охлаждане на оборуд-
ването.
Преди да се измери температурата на про-
дукта, температурноизмервателната сонда и
инструментът за проникване в продукта трябва
да са предварително охладени. Използваният
метод за предварително охлаждане трябва да
гарантира възможно най-близко изравняване
на температурата на двата инструмента с тем-
пературата на продукта.”
5. В т. 5.3, буква “в” думата “храните” се за-
меня с “някои храни (напр. грах)”, а думите “на
въздуха” се заличават.
Заключителни разпоредби
§ 11. С постановлението се въвеждат разпо-
редбите на Директива 2006/107/ЕО за измене-
ние на Директива 89/108/ЕИО за сближаване
на законодателствата на държавите членки от-
носно дълбоко замразените храни за човешка
консумация и Директива 2000/13/ЕО на Евро-
пейския парламент и на Съвета за сближаване
на законодателството на държавите членки от-
носно етикетирането, представянето и рекла-
мата на храните.
§ 12. Постановлението влиза в сила от деня
на обнародването му в “Държавен вестник”.
За министър-председател:
Даниел Вълчев
Главен секретар на Министерския съвет:
Севдалин Мавров
20980
ПОСТАНОВЛЕНИЕ № 103
ОТ 8 МАЙ 2007 Г. 
за изменение на Правилника за организация-
та и дейността на Националната комисия за
борба с трафика на хора, приет с Постановле-
ние № 49 на Министерския съвет от 2004 г.
(ДВ, бр. 19 от 2004 г.)
МИНИСТЕРСКИЯТ СЪВЕТ
П О С Т А Н О В И :
§ 1. В чл. 8, ал. 2 думата “юридическо” се
заличава, а думите “най-малко 5 години стаж в
системата на органите или организациите по
чл. 4 от Закона за борба с трафика на хора” се
заменят с “опит в областта на предотвратява-
нето и противодействието на трафика на хора”.
Заключителна разпоредба
§ 2. Постановлението влиза в сила от деня на
обнародването му в “Държавен вестник”.
За министър-председател:
Ивайло Калфин
Главен секретар на Министерския съвет:
Севдалин Мавров
21277
ПОСТАНОВЛЕНИЕ № 104
ОТ 8 МАЙ 2007 Г. 
за приемане на Наредба за условията и реда за
участието на органите, които отговарят за
защитата на икономическите интереси на пот-
ребителите в административното сътрудничес-
тво с държавите—членки на Европейския
съюз, и с Европейската комисия
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за услови-
ята и реда за участието на органите, които от-
говарят за защитата на икономическите инте-
реси на потребителите в административното
сътрудничество с държавите—членки на Евро-
пейския съюз, и с Европейската комисия.
За министър-председател:
Ивайло Калфин
Главен секретар на Министерския съвет:
Севдалин Мавров
НАРЕДБА
за условията и реда за участието на органи-
те, които отговарят за защитата на иконо-
мическите интереси на потребителите в ад-
министративното сътрудничество с държа-
вите—членки на Европейския съюз, и с Ев-
ропейската комисия
Раздел I
Общи положения
Чл. 1. (1) С наредбата се уреждат условията
и редът за участието на органите, които отгова-
рят за защитата на икономическите интереси
на потребителите в административното сътруд-
ничество с държавите—членки на Европейския
съюз, и с Европейската комисия, с цел обезпе-
чаване защитата на икономическите интереси
на потребителите.
(2) Сътрудничеството по ал. 1 се осъществя-
ва между:
1. Комисията за защита на потребителите и
другите контролни органи, определени в чл. 68а,
ал. 2 от Закона за защита на потребителите;
2. Комисията за защита на потребителите и
координиращите органи на държавите—член-
ки на Европейския съюз;
3. Комисията за защита на потребителите и
Европейската комисия.
Чл. 2. Контролните органи по чл. 1, ал. 2, т. 1
упражняват правомощията си при нарушение на
европейското законодателство по смисъла на
Регламент 2006/2004/ЕО на Европейския парла-
мент и на Съвета за сътрудничество между на-
ционалните органи, отговорни за прилагане на
законодателството за защита на потребителите
(регламент за сътрудничество в областта на за-
щитата на потребителите) на държавите—член-
ки на Европейския съюз, на територията на
Европейската общност или когато съществува
реална опасност да бъде извършено такова.